
 Til Holmen menighetsråd
	







	Dato:
	15.10.2026	Vår ref:
	23/03638-52   
	
	


Innkalling til menighetsrådsmøte 22.10.2026
[bookmark: Start]Tid/sted: Kirkestuen, torsdag 22. oktober kl. 18.30–21.00
Åpning: prost Øyvind Stabrun
Enkel servering: Kristen Tveter

	
	MR-leder stiller spørsmål om noen vurderer sin habilitet til sakene.

Forslag til vedtak: 
Menighetsrådet vedtar at ingen ble vurdert som inhabil i noen av sakene på dagens møte.

Ingvild Aanensen						Solveig Elin Bru-Olsen    
menighetsrådsleder						daglig leder


SAKSORIENTERINGER OG VEDLEGG:
	59/26
	Godkjenning av innkalling og saksliste for MR-møte 22.10.2026 





Forslag til vedtak:
Menighetsrådet godkjenner innkalling og dagsorden. 


	60/26
	Protokoll fra MR-møte 02.09.2026 (orientering)




Vedlegg: 
Protokoll fra MR 02.09.2026 

I tråd med vedtak i sak 42/26 ble utkast til protokoll konferert med menighetsrådsleder og deretter sendt på e-post til alle menighetsrådsmedlemmene. Medlemmene hadde frist til 17. september for å melde eventuelle innspill. Det kom ingen endringsforslag, og protokollen ble da ansett som stilltiende godkjent og publisert på menighetens hjemmeside.

Forslag til vedtak:
Menighetsrådet tar protokoll fra MR-møte 02.09.2026 til orientering.



	61/26
	Besøk av prost Øyvind Stabrun (orientering)





Som del av biskopens tilsynsansvar, avlegger prosten med jevne mellomrom besøk til alle menigheter, staber og menighetsråd. Han vil derfor delta i møtet og spesielt drøfte følgende tema:
 
1. Nye folk – nye muligheter. En oppfordring til MR om å være lydhøre for nye blikk på sin menighet.
1. Forordnede gudstjenester med frist 1. mars 2027.
1. Strategiske satsinger. 

	62/26
	Driftsregnskap pr. 30.09.26 (orientering)




Vedlegg: 
- Holmen hovedtall pr. 30.09.26 (Holmen inkl. barnehage, Holmen eks. barnehage, Holmentoppen barnehage)

Saksfremlegg ved økonomikonsulent Grethe Warendorph:

Holmen menighet uten barnehage

Driftsinntektene pr. 30.09 utgjør kr 1 719 281 mot et periodisert budsjett på kr 1 782 851. Tilskuddet fra Asker kirkelige fellesråd (AKF) og mottatte trosopplæringsmidler ligger noe over det budsjetterte. Takkoffer til egen virksomhet er i tråd med årsbudsjettet, hovedsakelig grunnet gode offerinntekter fra konfirmasjonsgudstjenestene i september. Offer til andre formål ligger foreløpig under budsjett, men det forventes økte inntekter på dette området i desember. Brukerbetalinger og salg på kroa er i rute etter budsjett, mens utleie av lokaler viser et mindre avvik under det budsjetterte.
Driftskostnadene utgjør kr 1 899 608 mot et budsjett på kr 1 988 670. Kjøp av varer og tjenester ligger noe over budsjett, noe som i første rekke skyldes økte kostnader til ledertrening (dvs. dekning av ledernes leirkostnad) og service på Kirkebussen. Lønnskostnadene og videreformidling av offer til andre ligger under budsjett. Det lave kostnadsnivået på offeroverføringer henger direkte sammen med de reduserte inntektene på samme post.

Brutto driftsresultat viser et merforbruk på kr 180 327, mot et budsjettert merforbruk på 
kr 205 818. Dette gir et positivt avvik på kr 25 491. Korrigert for periodiseringer av inntekter og utgifter, vurderes regnskapet å være i god rute opp mot budsjettet. Ved opprettelse av en fastrentekonto ble det utbetalt påløpte renteinntekter på kr 52 418. Dette er midler som normalt inntektsføres ved årsskiftet, og de var derfor ikke budsjettert i denne perioden. Disse uventede renteinntektene reduserer periodens merforbruk, slik at netto driftsresultat ender på et merforbruk på kr 127 909.

Holmentoppen barnehage

Driftsinntektene utgjør kr 3 313 460 mot budsjettert kr 3 129 284. Merinntekten skyldes økt tilskudd fra Asker kommune.

Driftskostnadene utgjør kr 2 929 319 mot et budsjett på kr 3 006 139. Barnehagen ligger under budsjett både på lønn og på kjøp av varer og tjenester. Refusjoner til AKF for strømkostnader og administrasjon blir i sin helhet belastet ved årsavslutningen.

Brutto driftsresultat viser et mindreforbruk på kr 384 141, mot et budsjettert mindreforbruk på        kr 123 145. Dette utgjør en positiv differanse på kr 260 996, som forklares av økte kommunale tilskudd samt reduserte utgifter i perioden. Etter finansposter ender netto driftsresultat på et mindreforbruk på kr 384 117. Selv når det tas høyde for periodiserte kostnader, viser regnskapet en solid utvikling i forhold til budsjett.

	Sum driftsinntekter
	-5 032 741
	
	-1 719 281
	
	-3 313 460

	Sum driftsutgifter
	4 828 927
	 
	1 899 608

	               -384 141

	Netto finansinnt./-utg.
	                     -52 395
	 
	          -52 418

	-256 208
	 
	127 909
	 
	-384 117




Forslag til vedtak:  
Holmen menighetsråd tar orientering vedr. driftsregnskap pr. 30.09.26 til etterretning.

	63/26
	Regulert budsjett 2026 inkl. investeringsbudsjett 2026




Vedlegg: 
- Regulert budsjett 2026 hovedtall 
- Investeringsbudsjett 2026
- Regulert budsjett 2026 detaljert (til orientering)



Saksfremlegg ved økonomikonsulent Grethe Warendorph:

Holmen menighet uten barnehage:
Sum driftsinntekter i regulert budsjett 2026 utgjør kr 2 600 933, mot opprinnelig budsjett på 
kr 2 513 876. Dette gir en økning på kr 87 057. De fleste inntektspostene er oppjustert med mindre beløp. Tilskudd fra fellesrådet er oppjustert til faktiske tall. Offer til eget arbeid holdes uendret, mens brukerbetaling, salg og leieinntekter er nedjustert. Blant annet er utleieinntektene for Kirkebussen redusert som følge av nye retningslinjer for utleie.

Sum driftskostnader i regulert budsjett utgjør kr 2 654 396, mot opprinnelig budsjett på 
kr 2 562 276, noe som er en økning på kr 92 120. De fleste utgiftspostene er oppjustert med mindre beløp. Kjøp av varer og tjenester økes med kr 38 600 til kr 1 380 126, hvilket i hovedsak dekker økte kostnader ved tur og leir, transport og ledertrening. Tilskudd og gaver er satt opp med kr 34 000 til kr 39 000. Av dette utgjør kr 30 000 en gave fra Kirkebussen øremerket menighetens transportbehov.

Det ligger an til sterke renteinntekter på kr 200 000 i 2026. Takket være disse finansinntektene viser det regulerte budsjettet et netto driftsresultat med et mindreforbruk på kr 146 537. Til sammenligning la det opprinnelige budsjettet opp til et mindreforbruk på 
kr 151 600.

Investeringsbudsjett:
Lekeplassen i Holmentoppen barnehage skal oppgraderes. Det er tidligere vedtatt et investeringsbudsjett på kr 350 000 eks. mva., og investeringen finansieres i sin helhet av barnehagens disposisjonsfond.

Holmentoppen barnehage:
Holmentoppen barnehage har ikke funnet det nødvendig å regulere sitt budsjett for 2026. Regulert budsjett er derfor identisk med det opprinnelige budsjettet. Driftsinntektene utgjør 
kr 4 172 379, mens driftskostnadene utgjør kr 4 282 379. Medberegnet renteinntekter på 
kr 110 000 går barnehagens budsjett i null og viser et netto driftsresultat i balanse.

	Sum driftsinntekter
	         -6 773 312
	             -2 600 933
	            -4 172 379

	Sum driftsutgifter
	            6 936 775
	              2 654 396
	             4 282 379

	Brutto driftsresultat
	                163 463
	                   53 463
	                 110 000

	Netto finansinntekter
	                -310 000
	                -200 000
	                -110 000

	Netto driftsresultat
	                -146 537
	                -146 537 
	                            0



Forslag til vedtak:
Holmen menighetsråd vedtar regulert budsjett for 2026 som viser et netto driftsresultat på mindreforbruk kr 146 537, som etter disponeringer og avsetninger viser et regnskapsmessig resultat i balanse.


	64/26
	Kirkevalg 2027: vurdere antallet medlemmer i Holmen menighetsråd




Holmen menighetsråd består av åtte faste og fem varamedlemmer i tillegg til sokneprest som har fast sete. Daglig leder er rådets sekretær og saksforbereder.
I anledning valg av nytt menighetsråd i 2027 er det naturlig å vurdere antallet rådsmedlemmer. Av alle menighetsråd i Asker prosti er det bare Holmen og Vardåsen som pr. nå har råd på åtte/fem medlemmer. De fleste har seks/fire.
AU innstiller, i tråd med forslag til vedtak under, å redusere antallet medlemmer til seks/fire. Menighetsrådet inviteres til å drøfte hva som er en hensiktsmessig størrelse for Holmen menighetsråd.  
En eventuell endring av menighetsrådets størrelse må vedtas av et menighetsmøte.

Forslag til vedtak:
Holmen menighetsråd vil innkalle til menighetsmøte etter kirkekaffen søndag 6. desember 2026 for å søke menighetens tilslutning til forslag om å redusere antallet medlemmer i menighetsrådet fra åtte faste og fem vara til seks faste og fire varamedlemmer.

	65/26
	Kirkevalg 2027: oppnevning av nominasjonskomité (første drøfting)




Kirkevalget 2027 skal gjennomføres i perioden 10. august til 13. september og vil denne gangen være heldigitalt. 

Holmen menighetsråd må starte lokale forberedelser til kirkevalget, og må i første runde nedsette en nominasjonskomité bestående av minst tre personer.
 
Menighetsrådets medlemmer bes tenke gjennom (men ikke spørre) mulige kandidater til nominasjonskomiteen for videre drøfting i møtet. 

Alle bes også om å vurdere sin egen holdning med tanke på å stille til gjenvalg for neste periode 2027–2031.


Forslag til vedtak: 
Holmen menighetsråd vil forespørre foreslåtte personer med utgangspunkt i prioritert rekkefølge om å sitte i nominasjonskomité for menighetsrådsvalget 2027. Nominasjonskomiteen skal bestå av minst tre personer.

	66/26
	Videre drøfting om voksentilbudet i Holmen 




Menighetsrådsleder gir en statusorientering for prosessen og inviterer rådet til å drøfte videre fremdrift.

Forslag til vedtak:
Formuleres i møtet. 


	67/26
	Førjulsmessen 2026 (orientering)




Muntlig orientering i møtet.


	68/26
	Menighetsrådets bord 27.09.26 (orientering)




Muntlig orientering i møtet.


	69/26
	Orientering fra staben, Fellesrådet og andre orienteringer




Vedlegg: 
- E-post fra gravferdsmyndigheten vedr. vedlegg til kommunens arealplan

Muntlig orientering i møtet.

Øvrige orienteringer:

- AU har sagt ja til at Nesbru Rotary Klubb kan lyse opp Holmen kirke i rødt på poliodagen 24.10.2026. Dette i likhet med markering av poliodagen i fjor, jf. MRs vedtak i sak 47/25.

- AU har gitt positiv tilslutning til gravplassmyndighetens forslag om å utsette omregulering av gbnr. 39/663 (den gamle presteboligen) inntil muligheten for å etablere urnelund på denne eiendommen er utredet. (Se vedlegg.)

- Menighetsrådet har bare tre ordinære møter i høst, og det oppsatte møtet i desember vil trolig få flere større saker, bl.a. besøk av konstituert kirkesjef Jørgen G. Svartvassmo og seniorrådgiver John Grimsby. AU vil derfor antyde at juleavslutningsdelen trolig må reduseres av hensyn til møtebehovet.



	70/26
	Eventuelt 






	Postadresse:
	E-post:   
	Telefon:   
	Saksbehandler

	  
	Web:   
	Telefaks:   
	Solveig Elin Bru-Olsen
	  
	Org.nr.:  

